પછી તો નરેન્દ્ર મોદી સતત ત્રણ ટર્મ સુધી ગુજરાતના મુખ્યમંત્રી બન્યા અને છેવટે દેશના વડાપ્રધાન પણ બન્યા. બીજી તરફ કેશુભાઈ મુખ્યમંત્રી પદ પરથી ઉતરી ગયા બાદ સતત ભાજપની નેતાગીરીથી ગુસ્સામાં રહ્યા અને 2012માં પોતાનો પક્ષ ખડો કરીને મોદીને સત્તાસ્થાનેથી ઉતારવા માટેના નિષ્ફળ પ્રયાસો પણ કર્યા. છેવટે ઉંમર ઉંમરનું કામ કરી ગઈ અને હવે કેશુભાઈ ગુજરાત ભાજપ માટે માત્ર માર્ગદર્શક અને વડીલ બનીને રહ્યા છે. તો શંકરસિંહ ગુજરાતમાંથી સત્તા ગયા બાદ પહેલા ગુજરાતમાં કોંગ્રેસ પક્ષના અધ્યક્ષ બન્યા, પછી મનમોહનસિંહ સરકારમાં કેબીનેટ મંત્રી અને છેલ્લે ગુજરાત વિધાનસભામાં કોંગ્રેસ તરફથી જ વિપક્ષના નેતા બન્યા.